মরিস বুকাইলি
মরিস ব্যুকাই (জন্ম: ১৯ জুলাই ১৯২০, Pont-l'Évêque, মৃত্যু: ১৭ ফেব্রুয়ারি ১৯৯৮), একজন ফরাসি চিকিৎসাবিদ। একই সাথেই ছিলেন মিশরতত্ত্ব এর ফরাসি সোসাইটির সদস্য এবং একজন লেখক। তিনি ফেরাউনের মমির উপর ফরাসি অধ্যয়নের সিনিয়র সার্জন ছিলেন। ব্যুকাই ১৯৪৫ থেকে ১৯৮২ সাল পর্যন্ত মেডিসিন চর্চা করেন এবং গ্যাস্ট্রোএন্টারলজির উপর একজন বিশেষজ্ঞ ছিলেন । ১৯৭৩ সালে, ব্যুকাই সৌদি আরবের বাদশাহ ফয়সালের পরিবারের চিকিৎসক হিসেবে নিযুক্ত হন। একই সাথে মিশরের তৎকালীন প্রেজিডেন্ট আনোয়ার সাদাতের পরিবারের সদস্যরা তার রোগী ছিল। তিনি বাইবেল কোরআন ও বিজ্ঞান বইটির জন্য বিখ্যাত হয়েছেন। এই বইটিতে তিনি দাবি করেন যে কোরআন বিজ্ঞানের অনেক বিষয়ে সঠিক তথ্য প্রদান করে যা নবী মুহাম্মাদের সময়ে জানা সম্ভব ছিল না, মৃত্যুর কিছু বছর আগে তিনি ইসলাম গ্রহণ করেন ।